Predlog SKLEP SVETA o stališču Evropske unije v Skupnem odboru EGPglede spremembe Priloge XXI (Statistika) /* COM/2012/087 final - 2012/0037 (NLE) */





OBRAZLOŽITVENI MEMORANDUM 1. OZADJE PREDLOGA Za zagotovitev potrebne pravne varnosti in homogenosti notranjega trga mora Skupni odbor EGP vso ustrezno zakonodajo Evropske unije v najkrajšem možnem času po njenem sprejetju vključiti v Sporazum EGP. 2. REZULTATI POSVETOVANJ Z ZAINTERESIRANIMI STRANMI IN OCENA UČINKA Namen osnutka sklepa Skupnega odbora EGP (priloženega predlogu sklepa Sveta) je spremeniti Prilogo XXI (Statistika), tako da se doda nova zakonodaja Evropske unije na tem področju. To zadeva Uredbo (EU) št. 691/2011 Evropskega parlamenta in Sveta z dne 6. julija 2011 o evropskih okoljsko-ekonomskih računih, ki jo je treba vključiti v Sporazum. Za namen izvajanja tega akta se predlagajo nekatere prilagoditve: (a) v zvezi z Islandijo je treba priloge I, II in III k Uredbi izvajati v dveh letih od roka za prvo pošiljanje podatkov, da se omogoči nadaljnji razvoj islandskih nacionalnih okoljskih računov; (b) ker je Lihtenštajn v skladu z Uredbo Sveta (ES) št. 2223/96[1] že izvzet iz evropskega sistema nacionalnih in regionalnih računov, ga je treba oprostiti tudi obveznosti glede evropskih okoljsko-ekonomskih računov. 3. PRAVNI ELEMENTI PREDLOGA Člen 1(3) Uredbe Sveta (ES) št. 2894/94 o pravilih za izvajanje Sporazuma EGP določa, da Svet v imenu Unije na predlog Komisije določi stališče glede takih sklepov. Komisija predloži osnutek sklepa Skupnega odbora EGP kot stališče Unije Svetu v odobritev. Komisija upa, da bo lahko v najkrajšem možnem času stališče predstavila v Skupnem odboru EGP. 2012/0037 (NLE) Predlog SKLEP SVETA o stališču Evropske unije v Skupnem odboru EGP glede spremembe Priloge XXI (Statistika) SVET EVROPSKE UNIJE JE – ob upoštevanju Pogodbe o delovanju Evropske unije in zlasti členov 338(1) in 218(9) Pogodbe, ob upoštevanju predloga Evropske komisije, ob upoštevanju naslednjega: (1) Priloga XXI k Sporazumu o Evropskem gospodarskem prostoru (v nadaljnjem besedilu: Sporazum EGP) vsebuje posebne določbe in ureditve glede statistike. (2) Uredbo (EU) št. 691/2011 Evropskega parlamenta in Sveta z dne 6. julija 2011 o evropskih okoljsko-ekonomskih računih[2] je treba vključiti v Sporazum. (3) V zvezi z Islandijo je treba priloge I, II in III k Uredbi izvajati v dveh letih od roka za prvo pošiljanje podatkov, da se omogoči nadaljnji razvoj islandskih nacionalnih okoljskih računov. (4) Ker je Lihtenštajn v skladu z Uredbo Sveta (ES) št. 2223/96[3] že izvzet iz evropskega sistema nacionalnih in regionalnih računov, ga je treba oprostiti tudi obveznosti glede evropskih okoljsko-ekonomskih računov – SPREJEL NASLEDNJI SKLEP: Člen 1 Stališče Unije v Skupnem odboru EGP o predlagani spremembi Priloge XXI k Sporazumu EGP temelji na osnutku sklepa Skupnega odbora EGP, ki je priložen temu sklepu. Člen 2 Ta sklep začne veljati na dan sprejetja. V Bruslju, Za Svet Predsednik PRILOGA Osnutek SKLEP SKUPNEGA ODBORA EGP št. z dne o spremembi Priloge XXI (Statistika) k Sporazumu EGP SKUPNI ODBOR EGP JE – ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma, ob upoštevanju naslednjega: (1) Priloga XXI k Sporazumu je bila spremenjena s Sklepom Skupnega odbora EGP št. …/… z dne …[4]. (2) Uredbo (EU) št. 691/2011 Evropskega parlamenta in Sveta z dne 6. julija 2011 o evropskih okoljsko-ekonomskih računih[5] je treba vključiti v Sporazum – SPREJEL NASLEDNJI SKLEP: Člen 1 Za točko 27b (Uredba Komisije (ES) št. 1445/2005) Priloge XXI k Sporazumu se vstavi naslednja točka: „27c. 32011 R 0691: Uredba (EU) št. 691/2011 Evropskega parlamenta in Sveta z dne 6. julija 2011 o evropskih okoljsko-ekonomskih računih (UL L 192, 22.7.2011, str. 1). Za namen tega sporazuma veljajo določbe Uredbe z naslednjimi prilagoditvami: (a) v zvezi z Islandijo se priloge I, II in III k Uredbi izvajajo v dveh letih od roka za prvo pošiljanje podatkov; (b) ta uredba se ne uporablja za Lihtenštajn.“ Člen 2 Besedilo Uredbe (EU) št. 691/2011 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno. Člen 3 Ta sklep začne veljati […] pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma*. Člen 4 Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije. V Bruslju, […] || Za Skupni odbor EGP Predsednik […] || Sekretarja Skupnega odbora EGP […] [1] UL L 310, 30.11.1996, str. 1. [2] UL L 192, 22.7.2011, str. 1. [3] UL L 310, 30.11.1996, str. 1. [4] UL L… [5] UL L 192, 22.7.2011, str. 1. * [Navedena ni nobena ustavna zahteva.] [Navedene so ustavne zahteve.]